*Tenis Slovenija (ustanovno Teniška zveza Slovenije) je neprofitno organizacijsko telo slovenskega tenisa, s sedežem v Ljubljani. Združuje mrežo več kot 80 klubov in okoli 3000 članov s strokovnim vodstvom in načrtovanim razvojem teniškega potenciala ter ohranja odlične odnose z odločevalnimi telesi športnega sveta. Tenis Slovenija letno nadzira, podpira in vodi več kot 250 teniških dogodkov (vključno s tekmovanji, množičnimi prireditvami, konferencami in promocijskimi kampanjami) po vsej Sloveniji.*

**V PROJEKTU TENIŠKO AKTIVNI! TA TEDEN S PRVO VAJO ZA REKREATIVCE**

**Na Tenis Sloveniji smo z začetkom zimske sezone začeli z novim projektom Teniško aktivni! Gre za nadgradnjo prejšnjega projekta Ostani doma in bodi teniško aktiven, ki je bil zelo dobro sprejet med karanteno.**

Projekt je razdeljen na dva dela. V prvem sklopu smo že imeli pogovor z Blažem Kavčičem, v drugem pa vam bomo s pomočjo naših priznanih trenerjev predstavili teniške vaje za izboljšavo vaše igre. Izredni profesor na Fakulteti za šport, dr. Aleš Filipčič, se je v našem prvem druženju posvetil forehandu rekreativca iz Kranja, Primoža Paplerja. Ne spreglejte [poučnega in koristnega prispevka](https://www.facebook.com/tenisslovenia/videos/327522121878692).

Pogovori in teniške vaje bodo objavljeni vsak torek na naših [družbenih omrežjih](https://www.facebook.com/tenisslovenia).

Naj vas ob tem spomnimo, da na Obali potekajo zaključni mastersi v kategorijah U16, U18 in člani. Dvoboje si lahko ogledate v živo prek videopovezave: <https://sport.zone/>.



Ljubljana, 13. oktober 2020